5. Miljøkonsekvensvurdering af nyt idrætsanlæg i [adresse] 
Tidl. politisk behandling
BY, 29.08.23, pkt. 8 
Forventet sagsgang
TM-U, KF-U, ØK, BY
Lovgrundlag
Miljøvurderingsloven
SAGENS INDHOLD
Byrådet skal i denne sag tage stilling til en anlægsbevilling på 200.000 kr. til at 
gennemføre en miljøkonsekvensvurdering af det fremtidige nye idrætsanlæg i [adresse]. 
Som led i forberedelsen af anlægsprojektet blev der i en periode frem til januar 2025 
udarbejdet en screening af det samlede projekts miljøkonsekvenser på baggrund af den 
på dette tidspunkt gældende praksis. Heri indgår vurdering af foranstaltninger 
vedrørende beskyttelse af drikkevand, §3 sø, lysgener og støjgener. 
Miljøscreeningen konkluderede, at projektet med de planlagte afværgetiltag ikke var 
miljøvurderingspligtigt. 
Afgørelsen 
om 
ikke 
at 
gennemføre 
en 
egentlig 
miljøkonsekvensvurdering blev i februar-marts 2025 sendt i høring hos de nærmeste 
naboer til det kommende anlæg. Der indkom to høringssvar på vegne af i alt 6 naboer. 
Høringssvarene kritiserede især de forventede støjgener fra anlægget samt pegede på, 
at der bør gennemføres en samlet miljøkonsekvensvurdering af anlægget. 
Efter udmeldinger fra miljø- og ligestillingsministeren i maj og juni 2025 om, at han vil 
tage initiativ til at ændre de nuværende regler for håndtering af støj fra idrætsanlæg, har 
Favrskov Kommune genvurderet sagen, og anbefaler nu, at der gennemføres 
miljøkonsekvensvurdering af anlægget. 
VURDERING
Sideløbende med forberedelserne af anlægsarbejdet og gennemførelsen af 
miljøscreeningen er praksis i Miljø- og Fødevareklagenævnet skærpet i forbindelse med 
behandlingen af klager over støj fra idrætsanlæg.  
Skærpelsen, som blandt andet kommer til udtryk i en afgørelse fra klagenævnet i 
februar 2025, vedrører primært kravene til reduktion af støj fra idrætsanlæg. 
Klagenævnet har her med baggrund i de aktuelle bekendtgørelser og vejledninger fra 
Miljøstyrelsen afgjort, at der ved en række af landets idrætsanlæg skal opføres 
omfattende støjreducerende anlæg – typisk i form af støjdæmpende vægge. 
Blandt andet som følge af den skærpede praksis i klagenævnet har Favrskov Kommune 
sammen med en række andre kommuner, Kommunernes Landsforening, Dansk 
Boldspil-Union 
og 
Dansk 
Idrætsforbund 
været 
i 
dialog 
med 
miljø- 
og 
ligestillingsministeren samt kulturministeren med henblik på at få ændret de regler, som 
regulerer støj fra idrætsanlæg. Kommunerne og idrætsorganisationerne har påpeget at 
reguleringen er uhensigtsmæssig, blandt andet fordi den gør det urimeligt vanskeligt at 
etablere og drive idrætsanlæg i nærheden af de børn, unge og ældre, som skal anvende 
anlæggene. Hovedproblemet, som parterne ønsker løst, er at støj fra idrætsanlæg i 
[adresse]: 2025-04699
Dok-ID: [telefonnummer]
Sagsbehandler: HMV
gældende bekendtgørelse og vejledning sidestilles med og reguleres som støj fra 
industrivirksomheder. 
Johnnie Klausen overfor de berørte ministerier medførte blandt andet, at miljø- og 
ligestillingsministeren i maj 2025 varslede, at han inden sommerferien 2025 ville 
udsende en ny vejledning, som ikke længere sidestiller støj fra idrætsanlæg med støj 
fra industrien. 
Primo juli 2025 er det på baggrund af Kommunernes Landsforenings dialog med 
Miljøstyrelsen forventningen, at en ny vejledning vedrørende støj fra idrætsanlæg et 
langt stykke hen ad vejen vil imødekomme kommunernes og idrætsorganisationernes 
ønsker. 
Til gengæld er det ikke afklaret, hvornår en ny vejledning vil blive offentliggjort og kan 
træde i kraft. Det må dog forventes, at Miljøstyrelsen snarest og senest i løbet af 
efteråret 2025 udsender udkast til ny vejledning. Indtil den nye vejledning formelt træder 
i kraft, gælder de hidtidige regler på området uændret. 
På baggrund af miljø- og ligestillingsministerens varslede vejledning, samt det forhold, 
at de hidtidige regler gælder, indtil nye regler er trådt i kraft, har Favrskov Kommune 
vurderet forskellige handlemuligheder for det videre arbejde med realisering af det nye 
idrætsanlæg i [adresse].  Resultatet af disse vurderinger er, at udarbejdelsen af en egentlig 
miljøkonsekvensvurdering giver de bedste muligheder for at stille vilkår til projektet, som 
afvejer projektets samlede miljøpåvirkning på tværs af støj og landskabspåvirkning og 
samtidig iagttager relevante proportionalitetsbetragtninger.  
På den baggrund anbefaler forvaltningen, at der snarest igangsættes en 
miljøkonsekvensvurdering af det samlede nye idrætsanlæg i [adresse] med særlig 
opmærksomhed på, at den statslige regulering af støj fra idrætsanlæg forventeligt bliver 
lempet, inden miljøkonsekvensvurderingen er afsluttet. En miljøkonsekvensvurdering 
vil i videst muligt omfang blive gennemført, så den bygger videre på de forhold 
(grundvandinteresser, 
naturbeskyttelse, 
lysforhold 
og 
støj), 
der 
indgik 
i 
miljøscreeningen i foråret 2025. 
Teknik og Miljø vurderer, at undersøgelsen vil koste ca. 200.000 kr. til ekstern 
rådgivning og rapportering. 
Da miljøkonsekvensvurderingen i de fleste forhold bygger på data fra miljøscreeningen, 
er det vurderingen, at miljøkonsekvensvurderingen kan gennemføres inden for en 
termin på ca. 6 måneder efter en ny vejledning er offentliggjort – forventeligt i foråret 
2026. Hvis den tidsplan holder, vil det potentielt være muligt at tage kunstgræsbanen i 
brug ultimo 2026 eller primo 2027. Tennisbaner, græsbaner og klubhus færdiggøres i 
forlængelse heraf. Der skal dog tages forbehold for vejrlig og eventuelle klager samt 
Miljø- og Fødevareklagenævnets eventuelle sagsbehandlingstid. 
ØKONOMI
Der er i forbindelse med tidligere budgetlægninger afsat 38,8 mio. kr. til at etablere det 
nye idrætsanlæg, hvortil der kommer 10 mio. kr., der er finansieret inden for 
jordforsyningsområdet. Senest har Byrådet 29. august 2023 givet anlægsbevilling til 
anlæggelse af kunstgræsbaner, tennisbaner, græs-fodboldbaner, klubhus, adgangsvej, 
parkering m.v. 
Teknik og Miljø foreslår, at der bevilges 200.000 kr. til ekstern rådgivning vedrørende 
miljøkonsekvensvurdering af anlægget. Bevillingen foreslås finansieret af kassen.  
Afhængig af konklusionerne af miljøkonsekvensvurderingen vil der kunne opstå krav 
om yderligere støjbegrænsning af anlægget. Eventuelle udgifter forbundet hermed vil 
blive forelagt Byrådet til konkret stillingtagen. 
INDDRAGELSE
Det nye idrætsanlæg i [adresse] er blevet til i et samspil med repræsentanter for [adresse] 
Gymnastikforening (SGF). SGF har ligeledes bidraget aktivt til dialogen med de berørte 
ministerier, som nu forventeligt munder ud i en ny vejledning, som afskaffer den 
uhensigtsmæssige sidestilling af industristøj med lydbilledet (jubel, klapsalver m.v.) fra 
idrætsanlæg. 
INDSTILLING
Direktørerne for Teknik og Miljø og Børn og Kultur indstiller til Byrådet 
1.
At der bevilges 200.000 kr. finansieret af kassen til udarbejdelse af en samlet 
miljøkonsekvensvurdering for den nye idrætsanlæg i [adresse], 
BESLUTNING
Teknik- og Miljøudvalget, 6. august 2025:
Fraværende: Ingen
Indstilles godkendt.
Bilag
